जोंनि संग्रा न'आव गोबां मुवा - बेसादफोर थायो जाय देहानि थाखाय आरो स्वादनि थाखायबो मोजां । बेफोरनि मोनसेआ जादों सुजि । सुजियाव भिटामिन आरो मिनारेल्सआ जोंनि देहानि थाखाय मुलाम्फा गोनां । ( 1 ) सुजियाव ग्लसेमिक इन्डेक्सआ गोबां खम थायो । बेनि जाहोनआव बेयो डायबिटिस बेरामिफोरनि थाखाय मोजां जाग्रा आदार । ( 2 ) देहानि लिरथायखौ बाङाइ खालामनो नाजादोंब्ला डाइटआव सुजिखौ बाहायनांगौ । बेयाव गोबां फाइबार मोन्नाय जायो जाय दोगोन तन्त्रखौ गाहामै लाखिनायाव मदत खालामो । ( 3 ) देहा सोलेरआव एनार्जिखौ लाखिलांनो थाखा भिटामिन , खनि संख्रि आरो गुबुन पषक तत्वफोरनि गोनांथि जायो आरो बेफोर गासैबो सुजिआव आबुङै थायो । बेयो बिखा आरो किडनीनि हाबाफारि मावनायनि गोहोखौ खम खालामो आरो बेजों लोगोसे बेयो मोदोम बेदरफोरखौ गाहामै मावनायाव मदत खालामो । ( 4 ) सुजियाव आइरननि बिबांआ आबुं थायो आरो बेखौ जानायनि हुदा थायोब्ला एनिमिया बेराम जानो हागौआ खम जायो आरो थै खम जानायाबो जानगार जालाङो । ( 5 ) सुजियाव फेट एबा मेजेम आरो क्लेस्ट्रलआ एसेबो थाया । बेनिखायनो कलेस्ट्रल गोबां थानाय सुबुंफोरनि थाखाय बेयो गाहाम । मख'नो गोनांदि गाहाम देहानि जायखि जाया राहाखौ आजावनायनि सिगां डाक्टारनि सुबुरुन लानांगौ । 
सुजिआ देहानि थाखाय मुलाम्फा गोनां आदार